पाएं अपने शहर की ताज़ा ख़बरें और फ्री ई-पेपरडाउनलोड करें
नर्मदा किनारे अस्थि विसर्जन व पूजन सामग्री फेंकने से पानी प्रदूषित हो रहा है। ग्राम पंचायतों ने रोक लगाई है। इसके बावजूद लोग नियमों का पालन नहीं कर रहे हैं। नावड़तोड़ी ग्राम पंचायत ने रास्ते पर कांटे डाले हैं। लोग कांटों को हटाकर नर्मदा किनारे पहुंच रहे हैं। अंतिम संस्कार के दौरान शव के भी नर्मदा स्नान पर रोक लगाई है। लोग नहीं मान रहे हैं। स्थानीय लोगों से विवाद कर रहे हैं।
स्थानीय लोगों ने नाव के माध्यम से यहां कार्यक्रम करने वाले श्रद्धालुओं को समझाई दी। इससे विवाद करने लगे। स्थानीय लोगों ने बताया कि सूचना बोर्ड लगाकर नर्मदा किनारे अंतिम संस्कार करने वाले श्रद्धालु घाट के पास न करते हुए बीचोबीच यह प्रक्रिया करें, अन्यथा उनके खिलाफ कानूनी कार्रवाई की जाएगी। इस सख्ती के बाद भी आए दिन लोग विवाद कर रहे हैं। लोगों ने इसका विरोध किया तो ग्राम पंचायत में सूचना बोर्ड लगाया।
चौकीदारों ने कहा- जान से मारने की धमकी देते हैं
स्थानीय चौकीदारों का कहना है कि लोगों को समझाइश देते हैं तो वह जान से मारने की धमकी देते हैं। पिछले दिनों भी कुछ लोगों को रोका तो विवाद किया है। चौकीदारों ने कहा कि हमारी जान को खतरा है।
रोजाना हो रहा 10 से ज्यादा शवों का अंतिम संस्कार
रोजाना 10 से ज्यादा लोगों का शवों का अंतिम संस्कार होता है। यहां कई लोग अस्थियां व सामग्री लेकर आते हैं। उन्हें रोकने पर वह अन्य जगह चोरी छीपे अस्थियों को विसर्जन कर रहे हैं। स्थानीय लोगों का कहना है कि अस्थि व सामग्री विसर्जन से नर्मदा प्रदूषित होती है, क्योंकि फिलहाल कोरोना महामारी चल रही है।
नर्मदा किनारों पर अस्थि विसर्जन सहित शवों को स्नान पर रोक लगाई है। इसके बावजूद लोग नियम का उल्लंघन कर रहे हैं। ऐसे में कार्रवाई होगी।
केशिया सोलंकी, तहसीलदार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn